คือแฟนมีตุ่มขึ้นบริเวณโหนกอวัยวะเพศ ลักษณะตุ่ม บ้างตุ่มใส บ้างตุ่มก็เหมือนหัวสิว บีบออกมาจะเป็นน้ำสีออกเหลืองๆเหมือนหนอง คือมันเกิดจากอะไร แล้วควรรักษายังงัย
สวัสดีค่ะ โหนกอวัยวะเพศในกรณีนี้คือตุ่มที่อวัยวะเพศหญิงนะคะอาจเกิดจาก1.เริมที่อวัยวะเพศ2.การติดเชื้อแบคทีเรีย3.หูดเช่นหูดหงอนไก่ หูดข้าวสุก4 รูขุมขนบริเวณอวัยวะเพศอักเสบและติดเชื้อ อาจเห็นเป็นตุ่มหนอง5 ผื่นผิวหนังอักเสบจากการแพ้สัมผัส เช่น สบู่ น้ำหอม ผ้าอนามัยการดูตัวเองเบื้องต้น ไม่แกะหรือเกาตุ่มที่อวัยวะเพศ รักษาความสะอาดของอวัยวะเพศทั่วไป ใช้น้ำเปล่าสะอาดล้าง ไม่เอาสบู่ถู ตอนนี้ยังไม่แนะนำให้เอายาอะไรไปทา เพราะยังไม่ทราบการวินิจฉัย และไม่ให้อวัยวะเพศเกิดความอับชื้นควรรีบไปพบแพทย์หากตุ่มเป็นมาก ลุกลาม มีหนองข้างใน ปวดแสบปวดร้อน มีไข้ การแยกโรคต้องอาศัยการเห็นรอยโรคจริงร่วมด้วย จึงแนะนำไปพบแพทย์ผิวหนังหรือสูตินรีแพทย์ใกล้บ้านและรับการรักษาตามโรคที่เป็นค่ะ